Lav et referat af nedenstående tekst:

Tekst:
Nordjylland LIVE-studiet får torsdag aften fint besøg. Skodaen Oda fra 1983 holder parkeret i studiet, og I kan møde både hende og de tre nordjyder, hun fragtede til Mongoliet. Det er Jan Møller Petersen, Michael Rahbæk og Kim Rahbek, der tog turen som en del af Mongol Rally. Rallyet har tre regler: Ingen må køre i biler designet til off-road-kørsel, man skal gennemføre uden hjælp og man skal rejse 1000 pund til velgørenhed. Udover eventyret til østen byder Nordjylland LIVE på et statsministerbesøg i Hobro, en dansk hof-ret udsat for gourmet-behandling og meget mere. Lars Løkke Rasmussen (V) indviede Rockwools nye fabriksanlæg til en halv milliard, og vi mødte ham til en snak om udflytning af statslige arbejdspladser og vækst i Nordjylland. I Musikkens Spisehus i Aalborg arbejder med man gourmet-hotdogs og i weekenden afvikles der DM i hotdog i Aarhus. Her skal den nordjyske gourmet-oplevelse deltage.

Referat:
Tre halvgale nordjyder kørte til Mongoliet og retur i deres Skoda fra 1983. Bilen hedder Oda, og i torsdagens Nordjylland LIVE kan I møde både hende og de tre, hun fragtede til det fjerne land.